ΓΡΑΠΤΗ ΕΡΩΤΗΣΗ E-3616/01

υποβολή: Yasmine Boudjenah (GUE/NGL) προς την Επιτροπή

(8 Ιανουαρίου 2002)

Θέμα: Εξέταση δεδομένων προσωπικού χαρακτήρα

Το γαλλικό Συμβούλιο της Επικρατείας επέτρεψε προσφάτως στις τράπεζες να κάνουν χρήση της εθνικότητας ως κριτηρίου για την χορήγηση τραπεζικού δανείου ή πιστώσεως. Την απόφαση αυτή, που συνιστά από άκρου εις άκρον διακριτική μεταχείριση, είχε καταγγείλει η εθνική επιτροπή πληροφορικής και ελευθεριών τον Δεκέμβριο του 1998, ορίζοντας συγκεκριμένα τα εξής:: () η εθνικότητα δεν δύναται να συστήσει παράμετρο που να λαμβάνεταιπόψη στονπολογισμό αυτό [τον αυτοματοποιημένοπολογισμό της εκτίμησης του κινδύνου], ούτε όταν εξετάζεταιπό την μορφήΓάλλος, Υπήκοος ΕΟΚ, Άλλο, ούτε, κατά μείζονα λόγο, λαμβανομένηπόψη ως τοιαύτη () το μόνο το οποίο αποτελεί σχετική πληροφορία είναι το να λαμβάνεταιπόψη κατά πόσον η διαμονή στην γαλλική επικράτεια του αιτούντος πίστωση είναι σταθερή.

Δεν έχει την άποψη η Επιτροπή ότι η απόφαση αυτή του Συμβουλίου της Επικρατείας που ακυρώνει τη σύσταση της CNIL δεν τηρεί την κοινοτική νομοθεσία τη σχετική με την προστασία των φυσικών προσώπων έναντι της εξέτασης δεδομένων προσωπικού χαρακτήρα·

Ποιές πρωτοβουλίες προτίθεται να λάβει η Επιτροπή για να θέσει τέρμα στη διάκριση αυτή·

Απάντηση του κου Bolkestein εξ ονόματος της Επιτροπής

(26 Φεβρουαρίου 2002)

Το αξιότιμο μέλος του Κοινοβουλίου ζητά να πληροφορηθεί τη γνώμη της Επιτροπής σχετικά με τις διαφορές απόψεων μεταξύ της Εθνικής Επιτροπής Πληροφορικής και Ελευθεριών [Commission Nationale de l'Informatique et des Liberts (CNIL)] και της Γαλλικής Ένωσης Χρηματοπιστωτικών Εταιρειών (Association Franaise des Socits Financires) όσον αφορά τη συνεκτίμηση της ιθαγένειας ως παράγοντα για τον αυτόματοπολογισμό του κινδύνου (credit scoring) κατά την εξέταση των αιτήσεων για χορήγηση πίστωσης. Η Επιτροπή δεν θεωρεί ενδεδειγμένο να λάβει θέση σχετικά με την εφαρμογή του εθνικού δικαίου στην εν λόγω ειδική περίπτωση.

Κατά γενικό κανόνα, η συνέπεια του άρθρου 12 της συνθήκης ΕΚ, που καθιστά παράνομη κάθε διάκριση για λόγους ιθαγένειας, δεν είναι, κατά την άποψη της Επιτροπής, ο πλήρης αποκλεισμός της επεξεργασίας δεδομένων προσωπικού χαρακτήρα σχετικών με την ιθαγένεια για σκοπούς σύναψης πιστωτικών συμβάσεων. Υπό το πρίσμα της προστασίας των δεδομένων,πάρχει κάποια δυνατότητα να αποτελεί η ιθαγένεια συναφή προς το θέμα παράγοντα και, κατά συνέπεια, η επεξεργασία των σχετικών δεδομένων (μαζί με πολλούς άλλους παράγοντες) να είναι κατάλληλη, συναφής προς το θέμα και όχιπερβολική κατά την έννοια του άρθρου 6, παράγραφος 1, στοιχείο γ) της οδηγίας 95/46/ΕΚ του Ευρωπαϊκού Κοινοβουλίου και του Συμβουλίου της 24ης Οκτωβρίου 1995 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών(1).

Παραδείγματος χάριν, η ιθαγένεια ενός προσώπου μπορεί να έχει σημασία για την ικανότητα του προσώπου αυτού να συνάψει έγκυρη σύμβαση σε ορισμένες περιορισμένες περιπτώσεις και μπορεί επίσης να έχει σημασία για θέματα μεταβίβασης περιουσίας συνεπεία γάμου ή θανάτου. Σ' αυτές τις περιορισμένες περιπτώσεις, η πιθανή επίπτωση του αλλοδαπού δικαίου είναι κάτι το οποίο ίσως χρειαστεί να συνεκτιμήσουν οι πιστωτές ως πρόσθετο κίνδυνο για την πιστωτική πράξη και, επομένως, η επεξεργασία πληροφοριών σχετικών με την ιθαγένεια θα μπορούσε να είναι νόμιμη.

Ωστόσο, λαμβάνονταςπόψη τις περιορισμένες συνέπειες που μπορούν να έχουν τα δεδομένα τα σχετικά με την ιθαγένεια, η Επιτροπή θεωρεί ότι οι εταιρείες και οι οργανισμοί πρέπει να καταβάλλουν κάθε δυνατή προσπάθεια για να αποφεύγουν την επεξεργασία προσωπικών δεδομένων αυτού του είδους, ιδίως διότι η αξιολόγηση του κινδύνου με βάση την ιθαγένεια θα μπορούσε ναποκρύπτει αξιολόγηση με βάση τη φυλή ή την καταγωγή, δηλαδή με βάση ειδικές κατηγορίες δεδομένων για τις οποίες οι κανόνες της οδηγίας είναι πολύ αυστηρότεροι.

Τέλος, η Επιτροπήπενθυμίζει ότι η οδηγία 95/46/ΕΚ προβλέπει, στο άρθρο 15 και στο άρθρο 12, στοιχείο α), τρίτο εδάφιο, ειδικές διασφαλίσεις όσον αφορά τις αποφάσεις που βασίζονται αποκλειστικά στην αυτοματοποιημένη επεξεργασία δεδομένων προσωπικού χαρακτήρα.

(1) ΕΕ L 281 της 23.11.1995.